**ZAPISNIK**

**sjednice Nastavničkog vijeća, održane u srijedu 31.08.2022. u 11:00 sati**

Dnevni red:

1. Verifikacija zaključaka s prethodne sjednice Nastavničkog vijeća od 06. i 11. srpnja 2022.
2. Uspjeh učenika na kraju školske godine
3. Prihvaćanje individualnog plana i programa usavršavanja za šk. god. 2021./2022.
4. Upute za početak rada u novoj šk. god. 2022./2023.
5. Smjernice za izradu Kurikuluma i Godišnjeg plana i programa za šk. god. 2022./2023.
6. Pravilnik o načinima, postupcima, i elementima vrednovanja učenika u osnovnoj i srednjoj školi
7. Protokol o postupanju u slučaju nasilja među djecom i mladima
8. Zamolbe
9. Razno
10. Odluka o formiranju obrazovnih skupina

Ad. 1) Zaključak

Zapisnici sjednica Nastavničkog vijeća od 6. i 11. 7. 2022. jednoglasno prihvaćeni.

Ad. 2) Zaključak

99, 49 % učenika škole je pozitivno ocijenjeno. Najniži postotak prolaznosti u školi ima 1. f razred . Ukupno je izrečeno 111 opomene razrednika, 59 ukora, 14 opomena pred isključenje te 3 isključenja. Učenici su prosječno izostali 90,9 sati po učeniku, od toga neopravdani 5,64 sati po učeniku. Nekolicina učenika upućena je na ponavljanje razreda zbog neodrađene praktične nastave.

Ad. 3) Zaključak

Jednoglasno prihvaćen plan individualnog usavršavanja za šk. god. 2021./2022.

Ad. 4) Zaključak

Obavijest o početku nastavne godine bit će objavljen na mrežnoj stranici škole. Raspored učenika 1. razreda bit će objavljen u predvorju škole. Svi učenici prije ulaska u praktikume moraju imati važeće sanitarne knjižice i radnu odjeću.

Ad. 5) Zaključak

Svi voditelji aktiva trebaju dostaviti do 15. rujna 2022. plan i program rada stručnih vijeća.

Ad. 6) Zaključak

Svi nastavnici trebaju provoditi formativno vrednovanje učenika barem dva puta po polugodištu kako na kraju nastavne godine ne bi bilo problema sa zaključivanjem ocjena koje ne moraju proizlaziti iz aritmetičke sredine. Za učenike koji pohađaju nastavu po individualiziranim kurikulumima treba se strog držati naputaka stručne službe. Ocjene se zaključuju isključivo javno na zadnjem nastavnom satu pred svim učenicima.

Ad. 7) Zaključak

Svaki zaposlenik je dužan prijaviti bilo kakav oblik nasilja među učenicima. Koordiantori protokola su ravnatelj, pedagoginja, psihologinja i voditelji nastave. Potrebno je popuniti obrazac za prijavu nasilja i sukladno protokolu odmah prekinuti bilo kakav oblik nasilja, pružiti eventualnu pomoć, a nakon toga pozvati roditelje, obavijestiti nadležne službe (policiju, nadležni centar za socijalnu skrb, školsku liječnicu i Gradski ured za obrazovanje, sport i mlade), koordinatori poslije provedenog postupka obavještavaju MZO preko aplikacije za prijavu nasilja. Škola će i dalje provoditi radionice za sprječavanje nasilja.

Ad. 8) Zaključak

Od 17 zamolbi za upis u školu , 9 zamolbi je odobreno.

1 zamolba za promjenom zanimanja je odobrena.

1 zamolba za uvjetni upis u 2. razred radi neodrađene praktične iz neopravdanih razloga nastave je odbijena.

Ad. 9) Zaključak

1. Jednoglasno prihvaćen prijedlog ravnatelja o načinu formiranja obrazovnih skupina u razrednim odjelima za predmete kuharstvo, ugostiteljsko posluživanje, slastičarstvo i računalstvo.

Roditeljski sastanak za prve razrede održat će se 13. rujna 2022. u 18:00 h.

Ravnatelj Učilišta:

Mladen Smodlaka, prof. Zapisničarka:

Davorka Andrić, prof.